Държавен вестник, бр. 105, 2004 г., стр. 85

Б Р О Й  105
Д Ъ Р Ж А В Е Н   В Е С Т Н И К
С Т Р .  85
(2) В случай на изплатено обезщетение за
трайна загуба на трудоспособност в резултат
на злополука и последваща смърт на застра-
хованото лице до една година от датата на
злополуката дължимата застрахователна сума
за смърт се намалява с размера на изплатеното
обезщетение.
Чл. 53. Дължимата застрахователна сума
по задължителната застраховка “Злополука”
се заплаща в 15-дневен срок след представя-
нето на всички поискани от застрахователя
документи.
Чл. 54. Правата по договора за задължител-
ната застраховка “Злополука” се погасяват с
3-годишна давност от деня на настъпване на
застрахователното събитие.
Раздел IV
Единна номерация
Чл. 55. (1) Застрахователите—издатели на
застрахователни полици по задължителни зас-
траховки “Гражданска отговорност” и “Злопо-
лука”, имат уникален идентификационен код.
(2) Кодът по ал. 1 се състои от две позиции
и се предоставя от Асоциацията на българските
застрахователи.
Чл. 56. Номерът на застрахователната по-
лица по чл. 18 съдържа позиции, индивидуали-
зиращи кода по чл. 55, ал. 2, вида на застрахов-
ката, годината на начало на застрахователната
полица и поредния номер.
Раздел V
Отчитане на застрахователните полици
Чл. 57. (1) Създава се единна система за от-
читане на задължителното застраховане по
чл. 77, ал. 1, т. 1 и 2 от Закона за застраховане-
то. Системата се администрира от Гаранцион-
ния фонд.
(2) Системата по ал. 1 съдържа актуална ин-
формация за броя на издадените и действащи
застрахователни полици по задължителните
застраховки по ал. 1, както и на превозните
средства, по повод на които са сключени тези
застраховки.
(3) Всеки застраховател, който сключва за-
дължителни застраховки по ал. 1, представя на
Гаранционния фонд ежемесечно до 15-о число
на магнитен носител или по електронен път
списък на регистрираните застрахователни по-
лици за предходния календарен месец.
(4) Списъкът по ал. 3 съдържа пореден но-
мер, дата на влизане в сила и дата на изтичане
на застрахователната полица, вид на моторно-
то превозно средство и номер на рама (шаси).
Форматът за предоставяне на информацията се
уеднаквява съгласно указанията на админист-
ратора на системата по ал. 1.
(5) Системата по ал. 1 се изгражда по начин,
който осигурява възможност за изготвяне на
справки по всеки един показател, въведен в нея,
за произволно избран период от време.
Чл. 58. (1) Администраторът обобщава ин-
формацията за сключените застрахователни
полици по задължителните застраховки по
чл. 77, ал. 1, т. 1 и 2 от Закона за застрахова-
нето и контролира срока на изтичане на пок-
ритието по тях.
(2) Ежемесечно до 30-о число администра-
торът изготвя справка по вид на моторните
превозни средства и номер на рама (шаси), за
които застрахователното покритие е изтекло и
не са подадени сведения за продължаването му,
и я изпраща на органите на Министерството на
вътрешните работи.
(3) Администраторът предоставя достъп на
органите на Комисията за финансов надзор и
на надлежно упълномощени длъжностни лица
от администрацията на Комисията за финансов
надзор във връзка с текущия надзор върху зас-
траховането, както и на надлежно упълномо-
щени органи и длъжностни лица на Министер-
ството на вътрешните работи във връзка с при-
лагането на чл. 96 от Закона за застраховането.
(4) Информацията по чл. 57 е достъпна без-
платно за всички застрахователи при условия и
по ред, определени от администратора.
Раздел VI
Административнонаказателни разпоредби
Чл. 59. (1) Лицата, които са извършили на-
рушение на наредбата, както и лицата, които са
допуснали извършването на такива нарушения,
се наказват при условията и по реда на глава
тринадесета от Закона за застраховането.
(2) Актове за констатирани нарушения на
наредбата от страна на застрахователите се
съставят от упълномощени от заместник-пред-
седателя на Комисията за финансов надзор,
ръководещ управление “Застрахователен над-
зор”, длъжностни лица.
(3) Наказателни постановления във връзка
с констатирани нарушения на наредбата от стра-
на на застрахователите се издават от замест-
ник-председателя на Комисията за финансов
надзор, ръководещ управление “Застраховате-
лен надзор”.
(4) Установяването на нарушенията, изда-
ването, обжалването и изпълнението на нака-
зателните постановления се извършват по реда
на Закона за административните нарушения и
наказания.
Допълнителна разпоредба
§ 1. По смисъла на тази наредба пострадало
(увредено) лице е лицето, което е претърпяло
телесни увреждания или е починало в резултат
на застрахователно събитие.